Rachel Platten

Aikainen elämä

Platten syntyi New Yorkissa 20 päivä toukokuuta 1981 ja hän varttui suurinman osan lapsuudestaan Newton Centressä. Hän kasvoi juutalaisessa perheessä ja hänet kasvatettiin juutalaiseksi. Platten aloitti klassisen pianon opiskelun jo 5-vuotiaana ja kitaraan hän tarttui lukiossa. Omassa lukiossaan hän oli mukana kuorossa ja muussa musiikkiin liittyvässä oheistoiminnassa.
Osana ulkomaille suuntautuvaa opinto-ohjelmaa, Platten matkusti Trinidadiin harjoittelemaan diplomaatin toimistossa. Samaan aikaan hän pääsi ystävänsä taustalaulajaksi, ja esiintyi kymmenille tuhansille ihmisille vuonna 2002. Platten kertoo tämän olleen se hetki, jolloin hän päätti keskittyä kokopäiväiseen musiikin tekoon.
Platten valmistui Trinity Collegesta vuonna 2003, jossa hän suoritti tutkinnon kansainvälisissä suhteissa. Tämän jälkeen hän muutti New Yorkin Greenwich-kylään, jossa hän esiintyi Dayz of Wild- cover bändissä. Hän esitti soolomusiikkiaan kylässä ja alkoi lopulta kiertelemään muualla Yhdysvalloissa.
Platten on tehnyt paljon hyväntekeväisyystyötä uransa aikana, esimerkiksi työskennellen köyhien parissa ja esiintyen vuosien ajan nuorille potilaille sairaaloissa. Hän on myös Music Unitesin suurlähettiläs.

2011-2014: Be Here

Platten julkaisi ensimmäisen albuminsa uudestaan uudella nimellä Rock Ridge Musicin kautta vuonna 2011. Hänen singlensä "1,000 Ships" nousi parhaimmillaan sijalle 24 Billboard Adult Top 40 -listalla Yhdysvalloissa, soiden myös muutamilla radioasemilla. Hänen kappale "Seven Weeks" oli mukana elokuvassa The Good Guy. "Begin Again" -kappaletta käytettiin yhdessä jaksossa ABC:n suositussa televisio-ohjelmassa Valehtelevat viettelijät. Myös muitakin albumin kappaleita ollaan käytetty monissa elokuvissa ja tv-ohjelmissa.

2015-2017: Wildfire

Keväällä 2015 Platten julkaisi läpimurto singlensä "Fight Song". Kappaletta on käytetty eri medioissa eri tarkoituksiin, esimerkiksi Hillary Clinton käytti kappaletta omassa kampanjassaan pyrkiessään presidentiksi. Kappale sijoittui kuudenneksi Billboard Hot 100 -listalla, ja myöhemmin myi tupla-platinaa. Kappale menestyi myös esimerkiksi Australian virallisella single listalla sijoittuen parhaimmillaan toiseksi. Isossa-Britanniassa kappale sijoittui ensimmäiseksi.
"Fight Song EP":n jälkeen Platten toimi lämppärinä monien artistien keikoilla. Myöhemmin hän oli kiertueella Colbie Caillatin ja Christina Perrin kanssa kesän 2015 aikana.
Syyskuussa 2015 Platten julkaisi toisen singlensä "Stand by You" tulevalta albumiltaan Wildfire. Kappale menestyi kohtalaisesti eri maiden listoilla sijoittuen top-10 joukkoon Yhdysvalloissa ja Kanadassa. Joista ensimmäisessä single myi myöhemmin platinaa. Top-20 sijoituksia kappale keräsi muissakin maissa. Albumi Wildfire oli tarkoitus julkaista jo vuoden 2015 puolella, mutta aikataulullisista syistä albumin julkaisua jouduttiin odottamaan 2016 tammikuuhun asti. Albumi debytoi Yhdysvaltojen virallisen albumilistan sijalla 5 ja myi lopulta kultalevyn verran. Julkaisun jälkeen Platten lähti ensimmäiselle omalle kiertueelle Amerikassa. Albumin kolmas single "Better Place"" julkaistiin maaliskuussa 2016.

2017-2019: Waves ja kiertue

Platten julkaisi ensimmäisen singlensä "Broken Glass" tulevaltaan albumilta elokuussa 2017. Kappaleesta julkaistiin myös musiikkivideo. Albumi Waves julkaistiin lokakuussa 2017. Platten kertoi albumin nimen tulevan ajatuksesta kuinka ihmisten tunteet muuttuvat aaltojen lailla. Tämä teema tulee esille myös albumin kappaleissa. Vuonna 2018 Platten julkaisi uuden kappaleen "You Belong", jonka hän on omistanut tyttärelleen.
2019 vuoden aikana Platten on ollut pitkästä aikaa kiertueella Pentatonix -yhtyeen kanssa Pohjois-Amerikassa.